Mauritz Stiller

Moshe Stiller, coñecido como Mauritz Stiller, nado en Helsinqui o 17 de xullo de 1883 e finado en Estocolmo o 18 de novembro de 1928, foi un director de cinema sueco-finlandés, coñecido por descubrir a Greta Garbo.

 Traxectoria 
Stiller naceu nunha familia xudía asquenací, que vivira en Rusia e Polonia antes de establecerse en Finlandia. A súa nai suicidouse cando el tiña catro anos e foi logo criado por amigos da familia. Axiña viuse atraído pola interpretación e demostrou o seu talento nos teatros de Helsinqui e Turku.

Cando foi recrutado polo exército do tsar Nicolao II (Finlandia era entón un Gran Ducado autónomo dentro do Imperio Ruso) abandonou o país e estableceuse en Suecia, nacionalizándose en 1921.

Contra 1912 Stiller xa se involucrara no rápido desenvolvemento da industria sueca do cinema mudo. Comezou escribindo guións, ademais de actuar e dirixir curtametraxes, mais finalmente abandonou a interpretación para dedicarse totalmente á escritura e á dirección. Deseguido pasou á dirección de longametraxes e o seu filme de 1918 Thomas Graals bästa barn, con Karin Molander e Victor Sjöström de protagonistas recibiu boas críticas.

En 1920 dirixira máis de trinta e cinco filmes, incluíndo Erotikon, e xa era unha das principais figuras do cinema sueco.

No teatro real de Estocolmo coñeceu unha actriz nova chamada Greta Gustafsson, á que contratou para un papel secundario, mais importante, en Gösta Berlings saga, e que foi coñecida como Greta Garbo. A presenza na pantalla desa moza de dezaoito anos levou a Stiller e a Garbao aos Estados Unidos tras aceptar a oferta de Louis B. Mayer de dirixir para a Metro-Goldwyn-Mayer.

En Hollywood asignáronlle a dirección de The Temptress (1926), segundo filme de Garbo na MGM, mais non foi quen de tratar co sistema de estudios e tras repetidas discusións foi substituído por Fred Niblo e rematou o seu contrato. Foi inmediatamente contratado por Paramount Pictures, onde fixo tres filmes con éxito, mais de novo foi despedido polos seus desacordos cos xefes do estudio.

Volveu a Suecia en 1927 e faleceu o ano seguinte vítima dunha pleuresía aos 45 anos.

 Filmografía 
AnoFilmeAcreditado como DirectorGuionistaActor Personaxe 1912 Trädgårdsmästaren   Pasaxeiro 1912 Mor och dotter    Raoul de Saligny 1912 I lifvets vår  von Plæin 1912 Den tyranniske fästmannen    Elias Pettersson 1912 De svarta maskerna   1913 Vampyren   1913 På livets ödesvägar  1913 När larmklockan ljuder  1913 När kärleken dödar   1913 Mannekängen   1913 Livets konflikter  1913 Gränsfolken  1913 En pojke i livets strid  1913 Den okända   1913 Den moderna suffragetten   1913 Barnet  1914 Stormfågeln  1914 Skottet  1914 När svärmor regerar    Elias 1914 Kammarjunkaren  1914 För sin kärleks skull   1914 Det röda tornet   1914 Bröderna   1915 När konstnärer älska  1915 Minlotsen  1915 Mästertjuven  1915 Madame de Thèbes  1915 Lekkamraterna   1915 Hans hustrus förflutna  1915 Hans bröllopsnatt  1915 Hämnaren  1915 Dolken  1916 Vingarne    Director de cinema 1916 Lyckonålen  1916 Kärlek och journalistik  1916 Kampen om hans hjärta  1916 Balettprimadonnan  1917 Thomas Graals bästa film  1917 Alexander den store  1918 Thomas Graals bästa barn  1919 Sången om den eldröda blomman   1919 Herr Arnes pengar   1920 Fiskebyn  1920 Erotikon  1921 Johan   1921 De landsflyktige   1923 Gunnar Hedes saga   1924 Gösta Berlings saga   1926 The Temptress  1927 The Woman on Trial  1927 Hotel Imperial  1927 Barbed Wire  1928 Street of Sin 

 Véxase tamén 
 Ligazóns externas 

 Entrevista con Greta Garbo sobre Stiller. 
 Virtual-History

Categoría:Directores de cinema de Suecia
Categoría:Actores de Suecia
Categoría:Actores de Finlandia
Categoría:Nados en Helsinqui
Categoría:Nados en 1883
Categoría:Finados en 1928